पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर के बीच सिरदला प्रखंड के लौंद पंचायत में पिछले एक सप्ताह में दर्जन भर ग्रामीणों की मौत हो गयी हैं । जिससे लौंद बाजार सहित आसपास के गांवों के ग्रामीणों में दहशत और भय का माहौल व्याप्त हो गया है । हालांकि राहत वाली यह हैं कि मौत होने वाले में से अधिकांश व्यक्ति बूढ़े-बुजुर्ग हैं । बाबजूद अचानक से इतनी तादाद में हुई मौत से लोगों में संशय बना हुआ है । सूत्रों के अनुसार पिछले एक सप्ताह में मरने वाले लोगों में 75 वर्षीय पूर्व शिक्षक उनेश प्रसाद, 82 वर्षीय ईश्वर राम, 80 वर्षीय बसपा नेता दशरथ चौधरी, 76 वर्षीय पूर्व शिक्षक चंद्रिका चौधरी, 79 वर्षीय मो. बंदे मियां, 65 वर्षीय नवीन लाल, 70 वर्षीय अर्जुन माहतो, 68 वर्षीय रामचंद्र लाल, सुदामा लाल की 62 वर्षीय पत्नी, लड्डू मियां की 72 वर्षीय मां, बाला चौधरी की 65 वर्षीय पत्नी, पूर्व शिक्षक भीम प्रसाद के 68 वर्षीय पत्नी शामिल है। महज एक सप्ताह के भीतर सबकी जान चली गयी। एक ही जगह इतनी संख्या में अचानक हुई मौत से लौंद बाजार सहित आसपास के गांवों में अजीबोगरीब माहौल बन गया है । एलपीजी घरों में कैद हो गए हैं । सूत्रों के अनुसार माने तो इनमें से किसी भी मृतक की कोविड-19 जांच नहीं कि गयी थी। जिसके कारण उनकी मौत की वजह का पता नहीं चल पाया। ग्रामीणों में संशय की स्थिति बनी हुई है
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn